ศบค. เปิดเผยตัวเลขผู้ติดเชื้อวันนี้ 186 ราย เข้าหน้าที่จุฬาลงกรณ์ คาดว่ามีผู้ติดเชื้ออีก 9 ราย ขณะที่คัดกรองเชิงรุกโรงงานในสมุทรสาคร ที่พบเชื้อน้อยกว่า ร้อยละ 10 กว่า 50 แห่ง
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 186 ราย ผู้ป่วยยืนยันสะสม 23,557 ราย หายป่วยแล้ว 17,410 ราย รักษาตัวอยู่ที่โรงพยาบาล 6,068 ราย ผู้เสียชีวิตสะสมรวม 79 คน ผู้ป่วยยืนยันสะสมรอกใหม่ ตั้งแต่วันที่ 15 ธันวาคม 2563 - 8 กุมภาพันธ์ 2564 จำนวน 19,320 ราย โดยผู้ติดเชื้อที่เพิ่มขึ้น 186 ราย เป็นผู้ที่ติดเชื้อในประเทศ 176 ราย เป็นผู้ป่วยรายใหม่จากระบบเฝ้าระวังและบริการ 141 ราย ,จากการค้นหาเชิงรุกในชุมชน 35 ราย //ผู้ติดเชื้อจากต่างประเทศ และเข้า state quarantine 10 ราย เดินทางมาจากเยอรมนี 1 ราย, อินเดีย 1 ราย, มาเลเซีย 1 ราย, ตุรกี 1 ราย, สวีเดน 1 ราย, สหรัฐอาหรับเอมิเรตส์ 2 ราย, สหราชอาณาจักร 2 ราย, และสหรัฐอเมริกา 1 ราย         สำหรับสถานการณ์ผู้ติดเชื้อทั่วโลกอยู่ที่ 106 ล้านราย เสียชีวิตแล้ว 2.3 ล้านคน สหรัฐอเมริกามีผู้ติดเชื้อมากที่สุด 27.6 ล้านราย ตามด้วยอินเดีย 10.8 ล้านราย บราซิล 9.5 ล้านราย รัสเซีย 3.96 ล้านราย สหราชอาณาจักร 3.94 ล้านราย ส่วนประเทศไทยอยู่ในลำดับที่ 114          พญ.อภิสมัย กล่าวว่า ผู้ติดเชื้อในกรุงเทพฯ จำนวน 3 ราย พบว่า เป็นเจ้าหน้าที่จุฬาลงกรณ์ มหาวิทยาลัย ซึ่งขณะนี้เจ้าหน้าที่ได้มีการตรวจคัดกรองผู้ที่มีความเสี่ยงสูง-ต่ำไปแล้ว และคาดว่า จะมี 9 ราย ที่มีแนวโน้มจะเป็นผู้ติดเชื้อโควิด19 ทั้งนี้จุฬาลงกรณ์ ยังได้มีการออกรายงานการสอบสวนวงจรของโรคอย่างเข้มงวด โดยเฉพาะผู้ที่มีความเสี่ยง 14 วัน ก่อนวันที่ 6 กุมภาพันธ์ ที่พบเชื้อ และมีมาตรการให้ผู้มีความเสี่ยง ลาหยุดกักตัวเฝ้าดูอาการ และทำความสะอาดพื้นที่ โดยมีคณะกรรมการศูนย์ปฏิบัติการภาวะฉุกเฉินโควิด 19 ติดตามผู้สัมผัสใกล้ชิดและดูแลอาการ        ส่วนสถานการณ์ที่จังหวัดสมุทรสาคร ยังคงมีการค้นหาผู้ติดเชื้อเชิงรุกในชุมชนอย่างต่อเนื่อง และได้กำหนดมาตรการของจังหวัดในการคัดกรองเชิงรุกในโรงงานที่พบผู้ติดเชื้อน้อยกว่าร้อยละ 10 ที่มีอยู่ประมาณ 50 โรงงาน เพราะที่ผ่านมาได้มีการคัดกรองโรงงานที่พบผู้ติดเชื้อเกินกว่าร้อยละ 10 ไปหมดแล้ว โดยในการตรวจจะค้นหา 100-150 เคสต่อวันต่อ 1 โรงงานหรือ ประมาณ 5,000 คนต่อวัน ซึ่งมาตรการที่เข้มข้นของจังหวัดสมุทรสาคร เพื่อที่จะติดตาม คัดกรองและตีกรอบโรค หวังว่า เมื่อสถานการณ์คลี่คลายกลับสู่ทำให้มาตรการต่างๆ เป็นปกติโดยเร็ว        พญ.อภิสมัย กล่าวอีกว่า ผู้ป่วยโควิด รายแรกที่อยู่อาศัยในอำเภออัมพวา จังหวัดสมุทรสงคราม มีอาชีพแม่ค้าขายหมู แม้จะพักอาศัยอยู่ที่อำเภออัมพวา แต่มีการเดินทางไปในหลายจังหวัด ทั้งการไปขายของในตลาดรถไฟ จังหวัดสมุทรสาคร และการไปรับหมู ที่อำเภอโพธาราม จังหวัดราชบุรี และพบว่า ติดเชื้อเมื่อวันที่ 28 มกราคมที่ผ่านมา หลังจากนั้นได้มีคนในครอบครัวไปตรวจหาเชื้อ เนื่องจากเป็นผู้ที่มีความเสี่ยงสูง พบว่าลูกสะใภ้ติดเชื้อเพิ่มอีก 1 คน แต่เนื่องจากเป็นผู้ที่เดินทางไปมาในหลายพื้นที่อย่างต่อเนื่อง ทำให้ผู้ที่มีความเกี่ยวข้องทั้งในครอบครัวตลาดและชุมชนตั้งแต่ 30 มกราคม ถึงวันที่ 4 กุมภาพันธ์ มีรายงานที่พบผู้ติดเชื้อเป็นครัสเตอร์เดียวกัน 87 ราย และมีความเชื่อมโยงในหลายจังหวัด อาทิ สมุทรสาคร 22 ราย เพชรบุรี 5 ราย, กรุงเทพฯ ,สุพรรณบุรี และราชบุรี จังหวัดละ 1 ราย ซึ่งพฤติกรรมนี้เกิดจากการเดินทางข้ามจังหวัด และพบปะกัน        พญ.อภิสมัย กล่าวว่า การฉีดวัคซีนโควิดทั่วโลก ฉีดไปแล้ว 73 ประเทศ 128 ล้านโด๊ส โดยสหรัฐอเมริกา เป็นประเทศที่มีการฉีดสูงสุด 40 ล้านโด๊ส ทั้งนี้ รัฐบาล ควรกำหนดมาตรการให้คนที่ได้รับการฉีดวัคซีน เดินทางเข้า-ออกนอกประเทศได้หรือไม่ กระทรวงสาธารณสุข ได้ติดตามสถานการณ์อย่างต่อเนื่อง แต่ต้องดูบริบทให้เหมาะสมกับประเทศไทยด้วยๆ        ขณะเดียวกันในสัปดาห์นี้ ที่จะมีวันหยุดสำคัญในเทศกาลตรุษจีน หวังว่า รัฐบาล จะมีมาตรการผ่อนคลาย เพื่อที่จะได้เฉลิมฉลอง ชดเชยจากช่วงเทศกาลปีใหม่ แต่เป็นห่วงเรื่องการรวมญาติ เพราะมีการเดินทางเคลื่อนย้ายข้ามจังหวัด และการรวมกลุ่ม จึงต้องเฝ้าระวังสูงสุด และเป็นห่วงการจับจ่ายใช้สอยมีการรวมตัวไปซื้อของตามตลาด และซุปเปอร์มาเก็ต อาจทำให้มีโอกาสเสี่ยงติดเชื้อสูง ดังนั้นจึงอยากให้ทุกคนช่วยกันรักษามาตรการเว้นระยะห่าง อย่างการแจกอั่งเปา ก็สามารถทำออนไลน์ได้ผ่านการโอนเงินผ่านเน็ตเเบงค์ และการซื้อขายของไหว้ก็สามารถสั่งซื้อทางออนไลน์ได้เช่นกัน รวมถึงวันวาเลนไทน์อยากฝากหากรักกันก็ควรที่จะมีระยะห่างด้วย        พญ.อภิสมัย กล่าวว่า ได้รับแจ้งจากกระทรวงแรงงานว่า ในวันที่ 13 กุมภาพันธ์นี้ จะหมดเขตขึ้นทะเบียนแรงงานต่างด้าวหากไม่มาขึ้นทะเบียนในวันที่ 14 กุมภาพันธ์จะถือว่ามีความผิดตามกฎหมาย ล่าสุดมีรายงานมาขึ้นทะเบียนแล้ว 416,769 รายโดยเป็นแรงงานที่มีนายจ้าง 384,102 ราย จึงอยากขอความร่วมมือให้ทั้งนายจ้างและแรงงานต่างด้าวทุกคนเข้ารับการขึ้นทะเบียนและปฏิบัติตามกฎหมายให้ถูกต้อง ซึ่งมาตรการช่วยเหลือต่างๆรัฐบาลจะมีการประกาศออกมาเป็นระยะ